En mand er blevet anholdt af politiet i London, efter han gik amok med en machete i metroen. Han råbte 'dette er for Syrien' under angrebet

Ved du noget eller er du til stede i London? Så tip os på e-mail 1224@eb.dk eller sms til 1224. Det koster alm. sms-takst.

En person er blevet alvorligt såret efter det som politiet betragter som et terrorangreb i Londons metro.

Det bekræfter lederen af Metropolians Polices terrorenhed Richard Walton ifølge Itv.com. Det samme skriver Sky News.

- Vi behandler dette som et terrorangreb. Jeg vil råde folk til at forholde sig i ro, men at være opmærksomme og rolige, siger Richard Walton til Itv.

Episoden skete tidligt lørdag aften, da en maskeret mand gik amok med en machete på Leytonstone London Underground station i det østlige London, mens han råbte 'dette er for Syrien'.

Det skriver flere engelske medier.

Ifølge Daily Mail fægtede manden med en machete, hvorefter han skar halsen over på sit offer. Samtidig råbte han 'dette er for Syrien - hver en blodsdråbe vil blive spildt'.

Det har det såkaldte Metropolitan Police bekræftet over for Sky News.

Lammet med taser guns

Vidner på stedet fortæller til avisen, at manden efterfølgende truede andre passagerer, inden politiet kom frem og lammede mand med deres såkaldte 'taser gun'.

Scotland Yard bekræfter episoden ifølge The Telegraph.

- Politiet blev tilkaldt klokken 19.06 lørdag 5. december på grund af anmeldelser om knivstikkeri i Leytonstone-stationen. Den mandlige mistænkte truede angiveligt andre mennesker med en kniv, siger en talsmand fra det britiske politi til avisen.

Se her, hvordan manden bliver lammet af politiets taser guns (Foto: Privat)

The Telegraph har talt med en talskvinde fra London Ambulance Service, der fortæller, at offeret er i kritisk tilstand.

Det er stadig uklart, om der er tale om et terrorangreb, men angrebet kommer bare to dage efter, at Storbritannien besluttede at bombe Islamisk Stat i Syrien.

Senest har det britiske forsvarsministerium offentliggjort en video, hvor de bomber oliefelter i Syrien.

Ekstra Bladet følger sagen...

Her tæppebomber briterne Islamisk Stats oliefelter